Tags: tamil news tamil agraveregdegagravemacr
ஒன்பிளஸ் 5T ஸ்மார்ட்போனின் விற்பனை இந்தியாவில் இன்று துவங்க இருக்கிறது. முன்னதாக ஒன்பிளஸ் 5T ஸ்மார்ட்போன் அறிமுக வீடியோ, அன்பாக்சிங் உள்ளிட்டவை தொடர்ந்து வெளியிடப்பட்ட நிலையில், 5T ஸ்மார்ட்போனின் டியூரபிலிட்டி டெஸ்ட் வீடியோ யூடியூபில் பதிவிடப்பட்டுள்ளது.
ஜெர்ரி ரிக் எவ்ரிதிங் என்ற சேனலில் வெளியிடப்பட்டுள்ள வீடியோவில், ஒன்பிளஸ் 5T கத்தி, பிளேடு, நெருப்பு உள்ளிட்டவை கொண்டு சோதிக்கப்பட்டது. ஐந்து நிமிடங்கள் ஓடக்கூடிய வீடியோவில் ஒன்பிளஸ் 5T தரத்தை உறுதி செய்ய இந்த சோதனைகள் செய்யப்பட்ட நிலையில், போனிற்கு அதிகப்படியான பாதிப்பு ஏற்படவில்லை.
இந்தியாவில் ரூ.32,999 விலையில் துவங்கும் ஒன்பிளஸ் 5T ஸ்மார்ட்போனின் முதல் விற்பனை இன்று (நவம்பர் 21) மாலை 4.30 மணிக்கு துவங்குகிறது. அமேசான் தளத்தில் மட்டும் பிரத்யேகமாக விற்பனை செய்யப்படும் ஒன்பிளஸ் 5T பிரைம் வாடிக்கையாளர்கள் சரியாக 4.30 மணிக்கு வாங்க முடியும்.
இத்துடன் ஒன்பிளஸ் அதிகாரப்பூர்வ வலைத்தளம் மற்றும் ஒன்பிளஸ் எக்ஸ்பீரியன்ஸ் ஸ்டோர் உள்ளிட்டவற்றிலும் அதே நேரத்தில் வாங்கிட முடியும். இதன் ஓபன் சேல் நவம்பர் 28-ம் தேதி துவங்குகிறது. ஒன்பிளஸ் நிறுவனத்தின் முதல் எட்ஜ்-டூ-எட்ஜ் டிஸ்ப்ளே கொண்ட ஒன்பிளஸ் 5T முதல் விற்பனை அமேசான் பிரைம் வாடிக்கையாளர்களுக்கானது ஆகும்.
ஒன்பிளஸ் 5T 6 ஜிபி ரேம், 64 ஜிபி இன்டெர்னல் மெமரி கொண்ட மாடல் ரூ.32,999 மற்றும் 8 ஜிபி ரேம், 128 ஜிபி இன்டெர்னல் மெமரி கொண்ட மாடல் ரூ.37,999 என நிர்ணயம் செய்யப்பட்டுள்ளது. புதிய ஒன்பிளஸ் 5T மிட்நைட் பிளாக் நிறத்தில் மட்டுமே கிடைக்கிறது.
The post விற்பனைக்கு முன் வெளியான ஒன்பிளஸ் 5T வீடியோ: உண்மை வெளியானது appeared first on GoldTamil- Tamil News l Sri lanka Tamil News l Tamil Media News l India Tamil News l Tamil Breaking News l Jaffna News.